z 12. decembra 2003,

ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov a o zmene a doplnení zákona Slovenskej národnej rady č. 138/1991 Zb. o majetku obcí v znení neskorších predpisov

 Národná rada Slovenskej republiky sa uzniesla na tomto zákone:

Čl. I

 Zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení zákona č. 42/1992 Zb., zákona č. 93/1992 Zb., zákona č. 186/1993 Z.z., zákona č. 205/1996 Z.z., zákona č. 64/1997 Z.z., zákona č. 80/1998 Z.z., zákona č. 72/1999 Z.z., zákona č. 175/1999 Z.z., zákona č. 456/2002 Z.z., zákona č. 172/2003 Z.z. a zákona č. 504/2003 Z.z. sa mení a dopĺňa takto:

1. § 22a sa dopĺňa odsekmi 6 až 9, ktoré znejú:

 „(6) S lesnými pozemkami vydanými, alebo ktoré sa vydajú vlastníkom podľa § 9, 22 a 22a a podľa osobitného predpisu23i) možno bezodplatne odovzdať aj investičné lesné cesty alebo ich časti.

 (7) Investičné lesné cesty alebo ich časti odovzdá do vlastníctva štátna organizácia lesného hospodárstva, ktorá ich spravuje, na základe žiadosti vlastníka pozemku dohodou o vydaní majetku.

 (8) Žiadosť o vydanie vlastníctva investičnej lesnej cesty alebo jej časti uplatní oprávnená osoba podľa osobitného predpisu23i) súčasne s uplatnením práva na navrátenie vlastníctva k lesnému pozemku.

 (9) Investičná lesná cesta alebo jej časť prechádzajúca lesnými pozemkami viacerých vlastníkov prechádza do podielového spoluvlastníctva23j) podľa veľkosti podielu investičnej lesnej cesty na lesnom pozemku vlastníka.“.

 Poznámky pod čiarou k odkazom 23i a 23j znejú:

 „23i) Zákon č. 503/2003 o navrátení vlastníctva k pozemkom a o zmene a doplnení zákona Národnej rady Slovenskej republiky č. 180/1995 Z.z. o niektorých opatreniach na usporiadanie vlastníctva k pozemkom v znení neskorších predpisov.

 23j) § 137 až 142 Občianskeho zákonníka.“.

Čl. II

 Zákon Slovenskej národnej rady č. 138/1991 Zb. o majetku obcí v znení zákona Slovenskej národnej rady č. 306/1992 Zb., zákona Národnej rady Slovenskej republiky č. 43/1993 Z.z., zákona Národnej rady Slovenskej republiky č. 278/1993 Z.z., zákona Národnej rady Slovenskej republiky č. 245/1994 Z.z., zákona Národnej rady Slovenskej republiky č. 147/1995 Z.z., nálezu Ústavného súdu Slovenskej republiky č. 130/1996 Z.z. a zákona č. 447/2001 Z.z. sa mení a dopĺňa takto:

1. V § 15a ods. 3 sa na konci pripájajú tieto slová: „a investičné lesné cesty alebo ich časti vybudované po 31. decembri 1949.“.

2. § 15a sa dopĺňa odsekmi 4 a 5, ktoré znejú:

 „(4) Investičné lesné cesty alebo ich časti odovzdá do vlastníctva štátna organizácia lesného hospodárstva, ktorá ich spravuje, na základe žiadosti vlastníka pozemku dohodou o vydaní majetku.

 (5) Investičná lesná cesta alebo jej časť prechádzajúca lesnými pozemkami viacerých vlastníkov prechádza do podielového spoluvlastníctva27a) podľa veľkosti podielu investičnej lesnej cesty na lesnom pozemku vlastníka.“.

 Poznámka pod čiarou k odkazu 27a znie:

 „27a) § 137 až 142 Občianskeho zákonníka.“.

Čl. III

Tento zákon nadobúda účinnosť 1. februára 2004.

prezident Slovenskej republiky

predseda Národnej rady Slovenskej republiky

predseda vlády Slovenskej republiky